Ivan Cesar
Dr. sc. Ivan Cesar (Beletinec, Sveti Ilija, 9. svibnja 1936., Zagreb, 26. studenoga 1993.)  bio je hrvatski političar, književnik i prevoditelj, poznat kao osnivač Hrvatske kršćanske demokratske stranke (HKDS) te jedan od ministara u ratnoj Vladi demokratskog jedinstva.

Cesar je prije početka političke karijere bio poznat kao stručnjak za slavistiku i slovensku književnost. HKDS je  osnovao 1990. godine pred prve višestranačke izbore na kojima je nastupio zajedno s još nekoliko stranaka okupljenih u Koaliciju narodnog sporazuma. HKDS je na njima uspjela dobiti parlamentarni status, i temeljem toga je u jeku rata ljeti 1991. Cesar kao njen predstavnik ušao u Gregurićevu vladu, kojom su dominirali predstavnici vladajućeg HDZ. Kao i drugi oporbeni političari, nakon Sarajevskog primirja se počeo 1992. ozbiljnije razilaziti s politikom Franje Tuđmana te ju je napustio.

U ljeto 1992. se kao kandidat HKDS natjecao na predsjedničkim izborima, na kojima je završio na 7. mjestu. Taj je poraz njega i Marka Veselicu, vođu Hrvatske demokratske stranke, potakao da se udruže u novu stranku pod imenom Hrvatska kršćanska demokratska unija (HKDU).

Bibliografija 
  Funkcioniranje literarnih sredstev v Kosmačevi Baladi o trobenti in oblaku. Primorska srečanja, št. 24 (1980), str. 263–270. 
 Poetika pripovedne proze Cirila Kosmača. Ljubljana: Mladinska knjiga, Koper: Lipa, 1981. 
 Pornografija kot besedilo. Sodobnost, št. 11 (1988), str. 1063–10782.  
 Funkcija opisa v slovenskih baročnih pridigah: (na primeru pridig Janeza Svetokriškega Sacrum promptuarium), Obdobja 9. Ljubljana: Filozofska fakulteta, 1989, str.185–190. 
 Od riječi do znaka: studije i eseji. Zagreb: Globus, 1990. 
 Ivan Cesar i Jože Pogačnik: Slovenska književnost. Zagreb: Školska knjiga, 1991. 

Hrvatski političari
Hrvatski prevoditelji